2013-ban új versenyzőpárossal kezdték meg az évet, Sergio Pérez a McLarenhez távozott, Kamui Kobayashit menesztették, Nico Hülkenberg érkezett a csapathoz a Force Indiától, míg a másik pilótájuk az előző évi tesztpilóta Esteban Gutiérrez lett. A csapat 2013. évi autóját, a C32-t Hinwilben mutatták be 2013. február 2-án. A kasztni szürke festésben mutatkozott, csakúgy, mint a '90-es évek Sauberjei. Annak ellenére, hogy a szezon második fordulóján, a maláj nagydíjon Hülkenberg az ígéretes 8. heyen ért célba, hamar kiderült, hogy a C32 messze nem volt olyan versenyképes, mint elődjei. Hülkenberg a szezon feléig csak némelyik versenyen tudott 1-1 pontot gyűjteni, újonc mexikói csapattársa pedig végigszenvedte a szezon háromnegyedét 0 ponttal a neve mellett.